Diari Oficial de la Generalitat Valenciana


Sumari del DOGV 3836, del 14-09-2000 (2000/7289)

ORDRE de 14 d'agost de 2000, de la Conselleria de Justícia i Administracions Públiques, per la qual s'aprova la creació del lloc d'Intervenció i es classifiquen en classe segona els llocs de Secretaria i Intervenció de l'Ajuntament de Turís.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3836

Data del DOGV
:   14-09-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/7289


Organisme emissor
:   Conselleria de Justícia i Administracions Públiques

Tipus de document
:   Ordre

ORDRE de 14 d'agost de 2000, de la Conselleria de Justícia i Administracions Públiques, per la qual s'aprova la creació del lloc d'Intervenció i es classifiquen en classe segona els llocs de Secretaria i Intervenció de l'Ajuntament de Turís. [2000/Q7289]
  
El lloc de treball de Secretaria Intervenció de l'Ajuntament de Turís està, actualment, classificat en classe tercera.
  
Mitjançant l'Acord Plenari de l'Ajuntament de Turís, de data 30 de desembre de 1999, va sol·licitar-se d'aquesta Conselleria de Justícia i Administracions Públiques la modificació del lloc de secretaria en classe segona i la creació del lloc d'intervenció, també en classe segona, per concórrer en el municipi unes característiques especials, les quals queden suficientment acreditades en l'expedient tramitat i perquè la quantia del pressupost de la corporació és superior als 529.089.926 de pessetes.
  
En l'expedient consten els certificats expedits per la Secretaria General de la corporació acreditatius de la població municipal i del pressupost, també consten el tràmit d'audiència i el resultat d'aquest.
  
Vist el que disposa l'article 2 del Reial Decret 1.732/1994, de 29 de juliol, l'apartat b) del qual classifica en secretaries de classe segona, les secretaries dels ajuntaments el municipi dels quals tinga una població compresa entre 5.001 i 20.000 habitants, i també els de població inferior a 5.001 habitants el pressupost dels quals siga superior a 923.905.540 de pessetes.
  
Vist el que disposa l'article 7 del Reial Decret 1.732/1994, de 29 de juliol, que permet que els municipis amb fort augment de població en determinades èpoques de l'any, els llocs reservats a funcionaris d'administració local amb habilitació de caràcter nacional podran ser classificats per l'òrgan competent de la comunitat autònoma respectiva en classe superior a la qual els correspondria, segons que disposa l'article 2 de l'esmentat Reial Decret 1.732/1994, de 29 de juliol, a instància de la corporació interessada.
  
En conseqüència, fent ús de les competències atribuïdes pels articles 2.2.a i 7 del Decret 159/1997, de 29 d'abril, del Govern Valencià, pel qual s'aprova el Reglament Regulador de la Competències de la Generalitat Valenciana relatives als Funcionaris d'Administració Local amb Habilitació de Caràcter Nacional,
  
ORDENE
  
Primer
  
Crear i classificar el lloc de treball d'Intervenció de l'Ajuntament de Turís en classe segona, reservat a funcionaris d'administració local amb habilitació de caràcter nacional pertanyents a la subescala d'intervenció, categoria d'entrada.
  
Segon
  
Classificar el lloc de treball de Secretaria de l'Ajuntament de Turís en classe segona, reservat a funcionaris d'administració local amb habilitació de caràcter nacional pertanyents a la subescala de secretaria, categoria d'entrada, sense perjuí del que estableix la disposició transitòria primera 2.b del Reial Decret 1.174/1987, de 18 de setembre.
  
Tercer
  
La modificació de la classificació d'aquests llocs de treball, no afectarà les destinacions dels qui les exercien amb caràcter definitiu.
  
Contra aquesta resolució que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, un recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 14 d'agost de 2000
  
El conseller de Justícia i Administracions Públiques,